
       UVOD 

     Sadržaj polugodišnjeg izvještaja o izvršenju financijskog plana propisan je člankom 86. Zakona o proračunu („Narodne novine“ broj 144/2021) i člankom 30. Pravilnika o polugodišnjem i godišnjem izvještaju o izvršenju proračuna i financijskog plana (“Narodne novine” broj 85/2023). 
Polugodišnji izvještaj o izvršenju  financijskog plana  proračunskog korisnika sadrži:
· opći dio,
· posebni dio,
· obrazloženje te posebne izvještaje.
Grad Krk, Dječji vrtić Katarina Frankopan proračunski je korisnik Grada Krka. Ustanova obavlja djelatnost na području otoka Krka, obuhvaća općine: Omišalj, Malinska-Dubašnica, Dobrinj, Vrbnik, Punat, Baška i Grad Krk.
Dječji vrtić financira se proračunskim sredstvima nadležnog proračuna Grada Krka, sredstvima nenadležnih proračuna otočkih općina, sredstvima Ministarstva znanosti, obrazovanja i mladih za djecu s posebnim potrebama i fiskalnu održivost dječjih vrtića kao i prihoda po posebnim propisima a to su  uplate roditelja te ostalih financijskih prihoda ( kamate na depozite po viđenju, prihoda od refundacija za štete i prihoda   te od donacija trgovačkih društava).

Grad Krk, Dječji vrtić Katarina Frankopan je ustanova predškolskog odgoja i obrazovanja te osigurava skrb za djecu predškolskog uzrasta kao i udovoljavanju potreba roditelja. Ustanova djeluje u matičnom vrtiću Krk i deset područnih vrtića Omišalj, Njivice, Malinska, Punat, Vrbnik, Baška, Polje, Vrh, Krk i Milohnići u čijem je sastavu 43 odgojno obrazovnih skupina.

 Financijski plan Dječjeg vrtića za 2026. godinu s projekcijama za 2027. i 2028. godinu usvojen je dana 10. prosinca 2025. godine na  4. sjednici Gradskog vijeća Grada Krka  u iznosu 5.638.000 € prihoda te u istom iznosu od 5.638.000 € rashoda. Prijedlog prve izmjene financijskog plana za 2026. godinu je u izradi.

1. OPĆI DIO

     Opći dio financijskog plana sadrži:
·  Sažetak Računa prihoda i rashoda i Računa financiranja koji prikazuje ukupno ostvarenje prihoda i primitaka te rashoda i izdataka na razini razreda ekonomske klasifikacije te razliku između ukupno ostvarenih prihoda i primitaka te rashoda i izdataka za izvještajno razdoblje prethodne i tekuće godine, izvorni plan (odnosno posljednje usvojene izmjene), indeks ostvarenja izvještajnog razdoblja u odnosu na prethodnu godinu, te indeks ostvarenja u odnosu na tekući plan.
·  Račun prihoda i rashoda koji sadrži prihode i rashode iskazane prema ekonomskoj klasifikaciji, izvorima financiranja  i  funkcijskoj klasifikaciji 
· Račun financiranja u kojima su iskazani podaci o ostvarenim prihodima i primicima, rashodima i izdacima prema ekonomskoj klasifikaciji i izvorima financiranja te rashoda iskazanih prema  funkcijskoj klasifikaciji.







Tablica 1. Sažetak računa prihoda i rashoda
[image: ]
· U prvom polugodištu 2026. godine  na razini Ustanove ostvareni su ukupni prihodi poslovanja u iznosu 2.600.351,55 €, ukupni rashodi poslovanja u iznosu od 2.625.476,47 € te manjka prihoda poslovanja  u iznosu od 25.124,92 €. Preneseni višak ili manjak poslovanja iz prethodnih godina nije ostvaren. Za financiranje nefinancijske imovine u 2026. godini utrošeno je 5.015,29 € odnosno 7% planiranog financijskim planom za 2026. godinu.
· 

  RAČUN PRIHODA I RASHODA

Tablica 2. Prihodi  poslovanja prema ekonomskoj klasifikaciji
	Račun prihoda
	Prihodi po ekonomskoj klasifikaciji
	Ostvarenje 1-6 /
2025. godine
	Ostvarenje 1-6 /
   2026. godinu
	Indeks

	1
	2
	3
	4
	5=4/3*100

	636
	Pomoći proračunskim korisnicima iz proračuna koji im nije nadležan
	1.270.253,28  €
	1.394.496,29 €
	110

	6361
	Tekuće pomoći proračunskim korisnicima iz proračuna koji im nije nadležan
	1.270.253,28  €
	1.394.496,29 €
	110

	6362
	Kapitalne pomoći proračunskim korisnicima iz proračuna koji im nije nadležan
	0,00 €
	5.015,29 €
	0

	641
	Prihodi od financijske imovine
	                  0,00 €
	             49,69 €
	

	6413
	Prihodi od kamata na depozite po viđenju
	0,00€
	0,00 €
	0 

	6414
	Prihodi od zateznih kamata
	0,00 €
	49,69 €
	 0

	652
	Prihodi po posebnim propisima
	297.571,93  €
	297.530,07 €
	100

	6526
	Ostali prihodi - roditeljska uplata
	      297.571,93 €
	297.530,07 €
	100 

	663
	Donacije od pravnih i fizičkih osoba izvan općeg proračuna
	1.500,00 €
	400,00 €
	27

	6631
	Donacije od pravnih i fizičkih osoba izvan općeg proračuna
	1.500,00 €
	400,00 €
	27

	671
	Prihodi iz nadležnog proračuna
	870.321,10  €
	  907.875,50 €
	104

	6711
	Prihodi iz nadležnog proračuna za financiranje rashoda posl.
	869.152,00 €
	907.875,50 €
	 104

	6712
	Prihodi iz nadležnog proračuna za financiranje rashoda za nabavu nefinancijske imovine
	1.169,10 €
	0,00 €
	0 

	6
	Ukupni prihodi poslovanja
	2.439.646,31 €
	2.600.351,55 €
	107


[bookmark: OLE_LINK24][bookmark: OLE_LINK25]  Ukupni prihodi poslovanja u izvještajnom razdoblju ostvareni su u iznosu od 2.600.351,55 €, što predstavlja ostvarenje od 46% u odnosu na planirani iznos od 5.638.000,00 € odnosno povećanje od 7% u odnosu na 2025. godinu kada su ukupni prihodi iznosili 2.439.646,31  €. 

Razlog povećanja ukupnih prihoda i rashoda u izvještajnom razdoblju za 2026. godinu u odnosu na 2025. godinu  je  povećanje osnovice za obračun plaća zaposlenika temeljem Odluke Vlade Republike Hrvatske o visini osnovice za obračun plaće u javnim i državnim službama u 2026. godini (Narodne novine, broj 11/26). Utvrđeno je da osnovica  od 01. siječnja 2026. do 31.ožujka 2026. iznosi 1.004,87 €, povećanje iznosi 1%, od  01. travnja do 31. srpnja osnovica iznosi 1.015,00 € i primjenjuje se počevši s plaćom za mjesec travanj i isplatom u svibnju.  Od 01. kolovoza do 30. studenog 2026. osnovica će iznositi 1.025,00  €, te od 01.prosinca 2026. godine i na dalje prema Odluci Vlade Republike Hrvatske osnovica će iznositi 1.035,00 €, zatim povećanje nabavnih cijena namirnica, energenata i materijala za čišćenje i održavanje, povećan obim  laboratorijskih usluga, sistematskih pregleda, ispitivanja ispravnosti vode za piće,  nabave sitnog inventara u većem obimu , zakupnine poslovnog prostora u područnom vrtiću Njivice povećan obim rada studenata učlanjenih u studentskim servisima koji rade na zamjenama odsutnih odgojitelja.

       
Pomoći proračunskim korisnicima iz proračuna koji im nije nadležan
U izvještajnom razdoblju 2026. godine pomoći od nenadležnih proračuna iznose 1.394.496,29 €  dok su u 2025. godini iznosili 1.270.253,28 €, sredstva su povećana  za 119.227,72 € ili 9,8% iz razloga što su povećani rashodi za zaposlene primjenom Odluke Vlade Republike Hrvatske o visini osnovice za obračun plaće u javnim i državnim službama u 2026. godini (Narodne novine, broj 11/26). Provedbom postupka  jednostavne nabave ugovorene su više cijene za nabavu namirnica i potrošnog materijala, premija osiguranja, električne energije i drugo.Vlada RH donesenu Uredbu o otklanjanju poremećaja na domaćem tržištu energije smanjila je iznos subvencije te su troškovi za električnu energiju, plin i lož ulja za grijanje u pojedinim vrtićima povećani.
 Za zamjene odsutnih odgojitelja zaposleni su studenti te su povećane stavke za usluge obavljanja studentskog posla.  

Prihodi od financijske imovine
Ovi prihodi  odnose se na prihode od zateznih kamata koji u ovom izvještajnom razdoblju iznose 49,69 € te predstavlja povećanje  u odnosu na 2025. godinu kada ovih prihoda nije bilo. Prihodi se odnose na naplatu utuženog potraživanja uz koje su naplaćene i zatezne kamate.

 Prihodi po posebnim propisima
Prihodi po posebnim propisima odnose se na prihode od roditeljskih uplata i iznose 297.530,07 € u odnosu na 2025. godinu kad su prihodi po posebnim propisima iznosili 297.571,93 €, neznatno su smanjeni. Prihod od roditeljskih uplata ovisi o dinamici  uplata na dan izvještaja te  o broju upisane djece u Dječji vrtić u pedagoškoj 2026/2027 godini. Plan za tekuće razdoblje iznosi 568.000,00 € što znači da ostvarenje plana iznosi 52 %. U toku ljetnih mjeseci očekuje se veći broj odjava djece od dolaska u Vrtić te se ovaj prihodi u drugom polugodištu planira nešto niži u odnosu na prvo polugodište.Visina roditeljske naknade za vrtićki program iznosi 80,00€ dok je visina roditeljske naknade za jaslički program 93,00 €. Općinsko vijeće Općine Vrbnik donijelo je odluku o cijeni usluge dječjeg vrtića za roditelje u iznosu 40,00 € za prvo dijete te 27,00 € za drugo dijete upisano u dječji vrtić dok za svako slijedeće upisano dijete roditelj ne plaća uslugu dječjeg vrtića. Općina Baška omogućila je roditeljima besplatan boravak djece u dječjem vrtiću.	



Prihodi od donacija pravnih i fizičkih osoba izvan općeg proračuna
Prihod od donacija u iznosu 400,00 € odnosi se na prihod odnosno nagradu dobivenu prijavom područnog vrtića Malinska na natječaj za najljepše uređeni vrt u školama i dječjim vrtićima kojeg je raspisala Hrvatska radio televizija (HRT).

 Prihodi iz nadležnog proračuna za financiranje rashoda poslovanja
Ovi prihodi odnose se na  prihode iz nadležnog proračuna Grada Krka za financiranje rashoda poslovanja u dječjem vrtiću Krk te područnim vrtićima Krk, Vrh i Milohnići u iznosu 907.875,50 € dok su u 2025. godini iznosili 870.321,10 €. Prihodi iz nadležnog proračuna za fiskalnu održivost dječjih vrtića iznose 93.120, €, ukupno povećanje iznosi 4,3%. Financiranje rashoda poslovanja za redovnu djelatnost iznosi 814.755,50 € dok rashoda za nabavu nefinancijske imovine  u ovom izvještajnom razdoblju nema. Razlog povećanja prihoda iz nadležnog proračuna odnosi se na povećanje sredstava za financiranje rashoda za zaposlene, nabave materijala i sirovina, usluga obavljanja studentskog posla za zamjene odsutnih odgojitelja.
 Prihodi iz nadležnog proračuna prikazuju takozvani metodološki manjak iz razloga što ulaskom u Riznicu Grada Krka financijska sredstva proračunskim korisnicima ne doznačuju se na poslovni račun kao do sada već Grad Krk vrši sva plaćanja za proračunske korisnike te se prihodi priznaju u trenutku plaćanja što znači da obveza za plaće radnika za lipanj isplaćene u srpnju kao i ostali rashodi plaćeni u srpnju a odnose se na izvještajno razdoblje nisu prikazani kao prihod iz nadležnog proračuna.










Tablica 3. Rashodi  poslovanja prema ekonomskoj klasifikaciji
	Račun rashoda
	Rashodi po ekonomskoj klasifikaciji
	Ostvarenje 1-6/
2025. godine  
	Ostvarenje 1-6/
   2026. godinu
	Indeks

	1
	2
	3
	4
	5=4/3*100

	3
	Rashodi poslovanja
	     2.421.854,49 €
	2.620.461,18 €
	108

	31
	Rashodi za zaposlene
	2.022.744,76  €
	2.142.938,09 €
	106

	311
	Plaće-bruto
	1.668.079,79  €
	1.728.744,02 €
	104

	312
	Ostali  rashodi za zaposlene
	103.170,33  €
	148.728,49 €
	144

	313
	Doprinosi na plaću
	251.494,64  €
	265.465,58 €
	106

	32
	Materijalni rashodi
	396.793,80 €
	477.408,59 €
	120

	321
	Naknade troškova zaposlenima
	42.480,13 €
	37.586,15 €
	88

	322
	Rashodi za materijal i energiju
	242.013,11 €
	298.250,48 €
	123

	323
	Rashodi za usluge
	102.446,69  €
	128.004,60 €
	125

	329
	Ostali nespomenuti rashodi poslovanja
	9.853,87 €
	13.567,36 €
	138

	34
	Financijski rashodi
	2.315,93 €
	114,50€
	5

	343
	Ostali financijski rashodi
	2.315,93 €
	114,50 €
	5

	4
	Rashodi za nabavu nefinancijske imovine
	1.169,10 €
	5.015,29 €
	       429

	42
	Rashodi za nabavu proizvedene dugotrajne imovine
	1.169,10 €
	5.015,29 €
	429

	422
	Postrojenja i oprema
	1.169,10 €
	5.015,29 €
	429

	423
	Prijevozna sredstva
	0,00 €
	0,00 €
	

	3+4
	Ukupni rashodi poslovanja
	2.423.023,59 €
	2.625.476,47 €
	108



[bookmark: OLE_LINK46][bookmark: OLE_LINK47][bookmark: OLE_LINK48]Ukupni rashodi poslovanja ostvareni su u iznosu od 2.620.461,18 € dok su u 2025. godini ostvareni u iznosu od   2.421.854,49 € što predstavlja povećanje  od 8% i ostvarenje tekućeg plana za 2026. godinu u iznosu od 46%. Ukupni rashodi uključuju rashode za plaće za redovni rad u iznosu 1.728.744,02 €, ostalih rashoda za zaposlene u iznosu 148.728,49 €, doprinosa na plaće za obvezno zdravstveno osiguranje u iznosu 265.465,58 €, materijalnih troškova u iznosu 477.408,59 €, financijskih rashoda u iznosu od 114,50 € te rashoda za nabavu nefinancijske imovine u iznosu od 5.015,29 €.
Povećanje se odnosi  na rashode za zaposlene, uredski materijal, materijal i sirovine, energiju, sitni inventar, komunalne usluge, zakupnine i najamnine, zdravstvene i veterinarske usluge, usluge studentskog servisa i premije osiguranja. Usluge tekućeg održavanja odnose se na redovne servise lifta, video nadzora, klima uređaja, kuhinjskih napa, održavanja opreme, popravka raznih uređaja kao što su perilica za suđe, perilica rublja, rashladni uređaji,  i sl. 


Rashodi za zaposlene
Rashodi za zaposlene iznose 2.142.938,09 € što predstavlja povećanje u odnosu na 2025. godinu 6% kad su iznosili  2.022.744,76 €. Za bruto plaće utrošeno je 1.728.744,02 €. Prosječan broj zaposlenih na osnovu stanja na početku i na kraju izvještajnog razdoblja iznosi 157 zaposlenika.
Ostali rashodi za zaposlene odnosno materijalna prava radnika iznose 148.728,49 € a odnose se na isplatu jubilarnih nagrada ostvarenih u izvještajnom razdoblju , dara u naravi,  potpora u slučaju smrti članova uže obitelji i potpore radnicima zbog neprekinutog bolovanja dužeg od 90 dana, prehrane radnika te otpremnine za odlazak u mirovinu.  
Doprinosi za obvezno zdravstveno osiguranje povećani su 5,6% te iznose 265.465,58 € dok su u 2025. godini iznosili  251.494,64 € razlog je povećanje  bruto plaća radnika kao i istek oslobođenja plaćanja doprinosa na plaće za radnike zaposlene na neodređeno vrijeme mlađe od 30 godina.
Materijalni rashodi
Ova skupina rashoda povećala se u ukupnom iznosu 20 % i iznosi 477.408,59 €, dok je za 2025. godinu iznos bio  396.792,80 €. Službenih putovanja  bilo je više u odnosu na razdoblje prethodne godine te su i rashodi za  stručna usavršavanja povećani. Naknada za prijevoz radnika na posao i s posla iznosi 33.728,45 € dok je u 2025. godini iznosila 35.344,63 € iznos je neznatno smanjen ovisi o relacijama na kojima putuju radnici na posao. Obračun troškova prijevoza na posao i s posla obračunavao se 0,18 € po prijeđenom kilometru za udaljenost od mjesta stanovanja do mjesta rada.
  Rashodi za materijal i energiju iznose  298.250,48 € i povećani  su u odnosu na 2025. godinu 23%. Rashodi za uredski materijal, energiju  i nabavu sitnog inventara su povećani  dok su rashodi za materijal i dijelove za tekuće održavanje smanjeni iz razloga što nije bilo potrebe za nabavom.
 U izvještajnom razdoblju utrošeno je za nabavu sitnog inventara 26.898,99 € čime je nabavljena  didaktička oprema, igračke, plahte, zavjese, zvučnici, printeri, televizori, kuhinjski uređaji kao što su mikseri, suđe, kolica za posluživanje hrane, mikrovalna pećnica, perilica rublja i sl.

 Rashodi za usluge
Ova skupina rashoda iznosi 128.004,60 € što u odnosu na 2025. godinu s iznosom  od 102.446,69 € bilježi povećanje  od 25%. Rashodi za  zakupnine i najamnine povećani su iz razloga što je  područni vrtić Njivice u 2025. godini bio oslobođen plaćanja najma za građevinske objekte ( sastavljen je ugovor o kompenzaciji) budući je Općina Omišalj ulagala u zgradu koja nije u njihovom vlasništvu te je  oslobođena plaćanja najma. Usluge tekućeg i investicijskog održavanja iznose 34.044,72 € dok su u 2025. godini iznosile 35.519,05 € što znači da je u izvještajnom razdoblju bilo nešto manja potreba za redovnim i izvanrednim održavanjem. Zdravstvene i veterinarske usluge iznose 25.145,62 € dok su 2025.godine  iznosile  11.031,56 € razlog povećanja je zakonska odredba analize vode  na prisutnost legionele u svim objektima te uvođenje sistematskih pregleda radnika. Računalne usluge za održavanje informatičkog programa povećane su zbog obima posla. Intelektualne usluge povećane su iz razloga što su zaposleni studenti na studentski ugovor za obavljanje poslova radi zamjene odsutnih radnika.


Ostali nespomenuti rashodi poslovanja
Ova skupina rashoda  povećana je za 38 % i iznosi 13.567,36 €. Rashodi se odnose  na premije osiguranja u iznosu 7.869,91 € što predstavlja povećanje iz razloga što nakon provedenog postupka jednostavne nabave iznosi premija osiguranja su ugovoreni u višem iznosu. Naknada koja se plaća za nezapošljavanje soba s invaliditetom izračunava se prema iznosu minimalne plaće u RH te je promjenjiva. Mjesečni iznos po jednoj nezaposlenoj osobi iznosi 210,00 € a plaća se za četiri osobe što ukupno iznosi  840,00 €. 


Financijski rashodi 
Ovi rashodi odnose se na bankarske usluge i usluge platnog prometa te iznose 114,50 € i smanjeni su u odnosu na 2025. godinu kada su iznosili 2.315,93 €, razlog tome je zatvaranje poslovnog računa u banci i ulazak u Riznicu Grada Krka te bankarskih naknada. 
Plan za 2026. godinu iznosi 5.220,00 € što predstavlja ostvarenje plana od 5%.
Rashodi za nabavu nefinancijske imovine
Rashodi za nabavu nefinancijske imovine ostvareni su u iznosu od 5.015,29 €. Za  potrebe  područnog vrtića u Omišlju nabavljena je ljuštilica krumpira u iznosu 2.304,16 €  te penjalica za dječje igralište u područnom vrtiću Njivice u iznosu 2.711,13 €. Nabava ostale opreme planira se u drugom polugodištu 2026. godine.






























IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Prihode i rashode prema izvorima financiranja dijelimo na:
- opće prihode i primitke odnosno financiranje Grada Krka za rashode matičnog vrtića Krk te područnih   vrtića Krk, Milohnići i Vrh
- vlastite prihode od kamata
- ostale prihode za posebne namjene odnosno roditeljske uplate
- pomoći iz državnog proračuna
- ostale pomoći proračunskim korisnicima od otočkih općina za financiranje područnih vrtića na njihovom području i
- donacije od trgovačkih društva

	Tablica 4. Prihodi prema izvorima financiranja


	Red.br
	VRSTA IZVORA
	Izvršenje proračuna 1-6/2025.
	Izvorni plan 2026.
	Izvršenje proračuna za  1-6/2026.
	Index 5/3

	1
	2
	3
	4
	5
	6

	1.
	11 Opći prihodi i primici
	767.241,10
	      1.901.850,00
	814.755,50
	106 %

	2.
	31-Vlastiti prihodi

	0,00
	50,00
	49,69
	0

	3.
	43-Roditeljske uplate-ostali prihodi
	297.571,93
	         568.000,00
	297.530,07
	 100 %

	4.
	50-pomoći iz državnog proračuna
	103.080,00
	188.500,00
	93.120,00
	90%

	5.
	52 Ostale pomoći –prorač. korisnici 
	1.270.253,28
	2.979.600,00
	1.394.496,29
	110 %

	6.
	61- Prihodi od donacije
	1.500,00
	       0,00
	400,00
	27%

	UKUPNO
	2.439.646,31
	5.638.000,00
	2.600.351,55
	107 %




	Tablica 5. Rashodi prema izvorima financiranja


	red.br
	VRSTA IZVORA
	Izvršenje proračuna 1-6/2025.
	Izvorni plan 2026.
	Izvršenje proračuna za  1-6/2026.
	Index 5/3

	1
	2
	3
	4
	5
	6

	1.
	11 Opći prihodi i primici
	767.241,10,00
	       1.901.850,00
	961.819,26
	125 %

	2.
	31-Vlastiti prihodi
	0,00
	50,00
	0,00
	0

	2.
	43-Roditeljske uplate-ostali prihodi
	280.949,21
	          568.000,00
	175.465,93
	62 %

	3.
	50-Pomoći iz državnog proračuna
	103.080,00
	188.500,00
	93.294,99
	91%

	3.
	52-Ostale pomoći –prorač. korisnici 
	1.270.253,28
	2.979.600,00
	1.394.496,29
	110 %

	4.
	61- Prihodi od donacije
	1.500,00
	        0,00
	400,00
	27%

	UKUPNO
	2.423.023,59
	5.638.000,00
	2.625.476,47
	108 %



 



Graf u nastavku prikazuje usporedbu prihoda i rashoda prema izvorima financiranja za period 01. siječnja 2026. godine do 30. lipnja 2026. godine.




2. POSEBNI DIO  

U Posebnom dijelu proračuna, koji je priložen polugodišnjem izvještaju i njegov je sastavni dio, rashodi i izdaci iskazani su po  programskoj klasifikaciji  i sadrže rashode i izdatke financijskog plana po izvorima financiranja i ekonomskoj klasifikaciji raspoređeni u programe koji se sastoje od aktivnosti i projekata. U odnosu na izvještaje iz općeg dijela polugodišnjeg izvještaja o izvršenju financijskog plana za 2026. godinu u  posebnom dijelu ne iskazuju se podaci za izvještajno razdoblje prethodne godine već se uspoređuju podaci  izvornog plana za 2026. godinu i izvršenje financijskog plana za razdoblje siječanj -lipanj 2026. godine.

Rashodi i izdaci po programskoj klasifikaciji
Prema programskoj klasifikaciji rashodi iznose 2.625.476,47 € ostvarenje iznosi 47% od planiranih rashoda koji iznose 5.638.000,00 €.U Dječjem vrtiću provodi se osnovni program a to je predškolski odgoj i obrazovanje.

Osnovni program predškolskog odgoja i obrazovanja
Dječji vrtić Katarina Frankopan provodi osnovni program predškolskog odgoja i obrazovanja koji obuhvaća stvaranje i osiguravanje uvjeta za brigu i skrb djece predškolske dobi provođenjem programa njege, odgoja i obrazovanja, zdravstvene zaštite, prehrane i socijalne skrbi za djecu u svim objektima.

Osnovni program ( šifra 4001 predškolski odgoj) za redovnu djelatnost provodi se kao redovna djelatnost objekata u Krku, Vrhu i Milohnićima ( aktivnost A400101),  redovna djelatnost objekata u otočkim općinama ( aktivnost A400103) te redovna djelatnost financirana od uplate roditelja (aktivnost A400105).

 Program se sastoji od:
· 10 satnog programa odgojno-obrazovnog rada a obuhvaća vrtić u sjedištu u Krku i devet područnih vrtića u Omišlju, Njivicama, Malinskoj, Krku, Vrhu, Vrbniku, Puntu, Baški i Milohnićima
· 9,5 satnog programa u područnom vrtiću u Polju i
· 5,5 satnog programa a provodi se u matičnom vrtić za djecu s posebnim potrebama.

Uz redovnu djelatnost provodi se i aktivnost kapitalnih ulaganja te imamo:
· kapitalno ulaganje za opremu objekata u Krku  Vrhu i Milohnićima (aktivnost K400102),
· kapitalno ulaganje  za opremu objekata u otočnim općinama (aktivnost K400104) te
· kapitalno ulaganje-nabava vozila ( aktivnost K400110).

Djelatnost se odvija u skladu sa Zakonom o predškolskom odgoju i obrazovanju, Statutom vrtića te ostalim pravilnicima i propisima vezanim uz rad Vrtića. 
Vrtić djeluje u 43 odgojno-obrazovne skupine, od toga 2 skupine djece u godini pred polazak u školu (Krk, ), 7 starijih vrtićkih, 21 vrtićkih mješovitih, 1 vrtićka skupina djece s posebnim potrebama i 2 starije jasličke i 10 mješovitih jasličkih skupina.

U neposrednom radu s djecom radi 84 odgojitelja/ica, 2 defektologa- odgojitelja i fizioterapeut  u skupini za djecu s teškoćama. U provođenju programa još su uključeni stručni tim kojeg čine  dvije pedagoginje, psihologinja i zdravstvena voditeljica. Na poslovima prehrane radi 15 kuharica , na  poslovima održavanja rade 4 domara, na poslovima pospremanja rade 23 spremačice, na poslovima administrativno računovodstvenih poslova rade  tajnica,  voditeljica računovodstva i 2 administrativno računovodstvena radnika.

Kraći programi koje vrtić provodi implementirano u svakodnevnom odgojno - obrazovnom radu su: Sigurnosno-zaštitni program, Program prevencije ovisnosti, Program aktivnosti za sprječavanje nasilja među djecom i mladima i Program katoličkog vjerskog odgoja u izvanobiteljskim uvjetima. Svaki program ima koordinatoricu koja, u skladu s godišnjim planom, realizira razne aktivnosti kako bi se program što kvalitetnije proveo. Program katoličkog vjerskog odgoja u izvanobiteljskim uvjetima provodi se u matičnom vrtiću u Krku u jednoj odgojno - obrazovnoj skupini i u područnom vrtiću u Puntu. 
Poseban se naglasak stavlja na sigurnosno-zaštitni program kako bi se osigurala što viša razina sigurnosti djece i djelatnika vrtića. Svaki je djelatnik, a i roditelj, upoznat sa sadržajem Protokola postupanja u rizičnim situacijama te je dužan pridržavati ga se. 


Ciljevi programa
Bitna zadaća odgojno-obrazovnog rada za pedagošku godinu 2025./2026. bila je „Crtež kao ogledalo dječjeg razvoja“. Dječji crteži su prirodni i spontani, a na temelju njih se može otkriti mnogo o dječjoj osobnosti i emocionalnom stanju. Kroz analizu dječjih crteža može se dobiti uvid u dječje interese i želje,  osobni doživljaj, njihovu prisutnost u crtežu, emocionalno značenje crteža i priče koja se njime prikazuje. Dječji crteži nam, osim toga, otkrivaju i sposobnosti kroz različite aspekte razvoja: kognitivni, motorički, socijalni, psihički, emocionalni i senzorni. Na osnovu dječjih crteža mogu se utvrditi razvojne faze djeteta u različitim područjima kao što su motorika, govor, emocionalni i socijalni razvoj, razvoj igre, vizualno-prostorna inteligencija i sl. Osim što se iz dječjeg crteža mogu donijeti brojni zaključci vezani za različita razvojna područja djece, djeca crtanjem i razvijaju ta ista razvojna područja.

Osim odgojno - obrazovnog rada, od velike je važnosti kvaliteta organizacije njege i brige za tjelesni rast i zdravlje djece. Vodi se evidencija o pobolu djece, razini usvojenosti higijenskih navika, samostalnosti djece kod zadovoljavanja primarnih potreba te samoposluživanju djece. Svakodnevno se provode tjelesne aktivnosti te aktivnosti vezane uz zdravstveni odgoj. 
Prehrana djece jasno je definirana Programom zdravstvene zaštite djece, higijene i pravilne prehrane u dječjem vrtiću. Vrtići upravo u tom segmentu vide svoju važnu ulogu u promicanju pravilne prehrane kao bitnog čimbenika očuvanja zdravlja djece. 
U vrtiću se provodila i poticala zdrava prehrana u suradnji s Nastavnim zavodom za javno zdravstvo PGŽ. Također se vršila i kontrola prehrane i pripremljenih obroka. 

Vrtić već više godina sudjeluje u projektu „Sigurne škole i vrtići“ kojeg provodi Hrvatsko društvo Crvenog križa, a podržan je od strane Ministarstva znanosti, obrazovanja i mladih i Agencije za odgoj i obrazovanje.
Pedagoška dokumentacija Vrtića vodi se pravovremeno i funkcionalno, na razini odgojno-obrazovnih skupina, kao i na razini Ustanove. 

Međusobna suradnja roditelja i vrtića nužna je radi nadopunjavanja odgojno - obrazovnog procesa, boljeg razumijevanja djeteta, njegovih razvojnih potreba te osiguranja optimalnih uvjeta za razvoj svakog pojedinog djeteta. 
 Vrtić provodi suradnju s roditeljima u obliku individualne suradnja (inicijalni razgovori, svakodnevna razmjena informacija, individualni razgovori, savjetodavni rad, edukacija), roditeljskim sastancima (na razini Ustanove, pojedinog vrtića i odgojno-obrazovne skupine), izravnim sudjelovanjem roditelja u neposrednom odgojno-obrazovnom radu (boravak roditelja u skupini, sudjelovanje na radionicama, druženjima, izletima, akcijama vrtića) te neizravno sudjelovanje roditelja u neposrednom odgojno-obrazovnom radu (donošenje pedagoški neoblikovanog materijala i ostalih materijala, sudjelovanje u izradi didaktike i drugih pedagoških materijala, akcije uređivanja vrtića i okoliša).
Na mrežnoj stranici vrtića roditelji su mogli pratiti obavijesti, aktualna događanja i aktivnosti u vrtiću, relevantne informacije i stručne članke vezane uz zdravlje i razvoj djece. Također, na mrežnoj stranici su transparentni temeljni dokumenti Ustanove i natječaji za radna mjesta. 
Sa ciljem vrednovanja rada vrtića i kvalitetnije suradnje s roditeljima, vrtić je u 2026. godini proveo on-line anketu kojom se ispitivalo zadovoljstvo roditelja s ciljem vrednovanja segmenta rada koji se odnosi na kvalitetu suradnje roditelja i vrtića te ispitivanje njihovog mišljenja o kvaliteti rada vrtića. Anketi je pristupilo 45% roditelja. Dobivene podatke treba uvažiti prilikom planiranja buduće suradnje i razvoja partnerskih odnosa. Iz kvalitativnih podataka (primjedbe i prijedlozi) vidljiva je nedovoljna informiranost i nerazumijevanje procesa odgojno - obrazovnog rada, a dio odgovora ukazuje na nedovoljno razumijevanje razvoja djeteta, što traži planirani, pravovremeni, ciljani i timski pristup u dostavljanju relevantnih informacija prilagođenih roditeljima.

 Odgojiteljsko vijeće Vrtića sjednice je održavalo sukladno Godišnjem planu i programu Ustanove, a Upravno vijeće Vrtića sjednice održava redovito te obavlja zadaće i poslove utvrđene Zakonom o ustanovama, Zakonom o predškolskom odgoju i obrazovanju, Statutom Vrtića i ostalim propisima i aktima. 

KLASA: 400-04/26-01/5
UR. BROJ: 2142-1-16-01-26-1
Krk, 30.rujna 2026.

SASTAVILA:                                                               RAVNATELJICA:
Pavica  Radić                                                                Irena Žic-Orlić,univ.mag.praesc.educ.






                                                                                     
.
Prihodi po ekonomskoj klasifikaciji


Tekuće pomoći proračunskim korisnicima iz  proračuna koji nije nadležan	Ostali prihodi-roditeljska uplata	Prihodi iz nadležnog proračuna za redovnu djelatnost	1394496.29	297979.76	907875.5	
Rashodi po ekonomskoj klasifikaciji


Plaće za redovan rad	Ostali rashodi za zaposlene	Doprinosi za zdravstveno	Materijalni rashodi	Rashodi za nabavu nefinancijske imovine	1728744.02	148728.49	265465.58	477523.09	5015.29	
PRIHODI i RASHODI prema IZVORIMA FINANCIRANJA

OPĆI PRIHODI -Grad Krk, Vrh,Milohnić	Rashodi -Grad Krk, Vrh, Milohnić	POMOĆI - Ostale općine	Rashodi - Ostale općine	Roditeljska uplata za sve vrtiće	Rashodi - Roditeljska uplata za sve vrtiće	OPĆI PRIHODI -Grad Krk, Vrh,Milohnić	Rashodi -Grad Krk, Vrh, Milohnić	POMOĆI - Ostale općine	Rashodi - Ostale općine	Roditeljska uplata za sve vrtiće	Rashodi - Roditeljska uplata za sve vrtiće	OPĆI PRIHODI -Grad Krk, Vrh,Milohnić	Rashodi -Grad Krk, Vrh, Milohnić	POMOĆI - Ostale općine	Rashodi - Ostale općine	Roditeljska uplata za sve vrtiće	Rashodi - Roditeljska uplata za sve vrtiće	OPĆI PRIHODI -Grad Krk, Vrh,Milohnić	Rashodi -Grad Krk, Vrh, Milohnić	POMOĆI - Ostale općine	Rashodi - Ostale općine	Roditeljska uplata za sve vrtiće	Rashodi - Roditeljska uplata za sve vrtiće	OPĆI PRIHODI -Grad Krk, Vrh,Milohnić	Rashodi -Grad Krk, Vrh, Milohnić	POMOĆI - Ostale općine	Rashodi - Ostale općine	Roditeljska uplata za sve vrtiće	Rashodi - Roditeljska uplata za sve vrtiće	814755.5	814755.5	1487616.29	1487616.29	297530.07	175465.93	

